Galaktesche Koordinatesystem

mini|300px|De galaktesche Koordinatesystem huet d'Sonn als Ursprong. D'galaktesch Breet  ass de Wénkel tëscht dem galaktesche Plang an dem Objet. D'galaktesch Längt  gëtt um galaktesche Plang a Bezuch zur Richtung Sonn - Galakteschen Zentrum gemooss.

De galaktesche Koordinatesystem ass ee vun de Koordinatesystemer, déi an der sphärescher Astronomie gebraucht ginn (kuckt Astronomesch Koordinatesystemer). En hëlleft bei d'Ënnersichunge vum Mëllechstroossesystem.

Bezuchsfläch vum galaktesche Koordinatesystem ass de Plang vun der Mëllechstrooss, Nullpunkt ass d'Sonn. D'galaktesch Längt  gëtt op dësem Plang géint dem Auerzäresënn gemooss. D'galaktesch Breet  gëtt heizou vertikal gemooss, no Norde positiv an no Süden negativ.

Am Joer 1958 goufen déi haiteg galaktesch Koordinaten international agefouert a mat den equatoriale Koordinaten (Bezunn op d'Bessel-Epoch B1950.0) vum galakteschen Nordpol mat  = 12h 49min an  = +27,40° festgeluecht. D'galaktesch Längt gëtt vum galakteschen Zentrum aus  = 17h 42.4min an  = −28,92° gezielt, de galaktesche Plang steet an engem Wénkel vun 62,6° zum Himmelsequator. Nom Festleeë vum galaktesche Koordinatesystem huet sech erausgestallt, datt den tatsächleche galakteschen Zentrum op der Plaz vun der Radioquell Sagittarius A* ongeféier 0,07° nieft dem Nullpunkt vun de galaktesche Koordinate läit. Déi 1958 agefouert galaktesch Koordinate ginn trotzdeem weider gebraucht.

 Um Spaweck 
 https://web.archive.org/web/20090124151300/http://fuse.pha.jhu.edu/support/tools/eqtogal.html (Equatorial/Galactic conversion tool)
 https://web.archive.org/web/20041017044700/http://heasarc.gsfc.nasa.gov/cgi-bin/Tools/convcoord/convcoord.pl (Universal coordinate converter)
 https://web.archive.org/web/20120910114035/http://star-www.st-and.ac.uk/~fv/webnotes/
 Where is M13? User Manual 
 Kuckt och 

Kategorie:Astronomie
Kategorie:Astronomesch Koordinatesystemer